Folkeavstemningene om New Zealands flagg

miniatyr|Flagget som ble foreslått som nytt flagg
Folkeavstemningene om New Zealands flagg var to folkeavstemninger som ble avholdt på New Zealand vedrørende New Zealands flagg i 2015 og 2016.

De to avstemningene skulle avgjøre om New Zealand skal skifte flagg, og i så fall, til hvilket. Den første avstemningen fant sted i perioden 20. november til 11. desember 2015. Spørsmålstillingen  her var: «Dersom New Zealand skal skifte flagg, hvilket flagg vil du foretrekke?» (If the New Zealand flag changes, which flag would you prefer?).

Den andre avstemningen ble gjennomført i perioden 3.–24. mars 2016, og i denne ble velgerne bedt om å velge mellom dagens flagg og det vinnende flagget fra den første avstemningen.

Resultatet ble at det eksisterende flagget ble valgt, reaksjoner på valgprosessen har vært kritisk med lite entusiasme blant velgerne.

 Bakgrunn 
Det har blitt tatt et politisk initiativ fra kretser som mener at landet bør få et nytt flagg og peker på at landets flagg er altfor likt Australias flagg og dessuten misliker at Union Jack fortsatt er i deres nasjonalflagg. 

En rekke forslag har blitt lansert, blant dem er særlig motivet som viser en sølv bregnegren (silver fern) i svart flaggduk. Bregnegrenen er et nasjonalsymbol som, liksom fargene svart og hvitt, benyttes særlig i sportssammenheng. I lagidretter identifiseres New Zealand av navn som Silver Ferns og All Blacks. Under De olympiske leker i Moskva i 1980 deltok idrettsfolk fra New Zealand under flagget for landets olympiske komite, som består av en svart flaggduk med en sølvbregne og de olympiske ringene. I 2003 startet kampanjen NZ Flag.com Trust som har som mål å endre New Zealands flagg. Kampanjen fremmer et flagg som har en stilisert bregnegren i hvitt mot svart.

Også det såkalte koru-flagget er lansert. Koru er maorisk for en spiralform og er et viktig motiv i maoriske utskjæringer og tatoveringer.

En meningsmåling sommeren 2015 viste at 53 % av befolkningen var mot et skifte av flagg.

 Den første avstemningen 
I den første avstemningen startet 20. november 2015 og ble avsluttet tre uker senere, 11. desember. Velgerne ble bedt om å rangere flaggene, og det mest populære gikk videre til den andre avstemningen. Resultatet ble kunngjort 15. desember. Ved et alternativ stemmegivningssystem, ble velgerne bedt om  å rangere fem flagg i den rekkefølge de fortrakk disse, og det mest populære flagget skulle ble stilt opp mot dagens flagg.   

Motstandere av flaggskifte oppfordret velgerne til å avstå fra denne valgomgangen, gjøre valgseddelen ugyldig eller stemme for det dårligste alternativet som en protest.

+ Resultater av den første avstemningen, 20. november til 11. desember 2015 Alternativ  Første preferanse  Andre fordeling  Tredje fordeling  Siste fordeling Stemmer  %  Stemmer  %  Stemmer  %  Stemmer  % 30px|border Alternativ A 559 587 40,15 564 660 40,85 613 159 44,77 670 790 50,58 30px|border Alternativ E 580 241 41,64 584 442 42,28 607 070 44,33 655 466 49,42 30px|border Alternativ B 122 152 8,77 134 561 9,73 149 321 10,90 colspan=2  30px|border Alternativ D 78 925 5,66 98 595 7,13 colspan=4  30px|border Alternativ C 52 710 3,78 colspan=6  Total 1 393 615 100,00 1 382 258 100,00 1 369 550 100,00 1 326 256 100,00 Stemmer som ikke kunne overføres 11 357 0,73 24 065 1,56 67 359 4,35 Uformelle stemmer 149 747 9,68 Ugyldige stemmer 3 372 0,22 Totalt avgitte stemmer 1 546 734 100,00 Valgdeltakelse 48,78
Stemmer som ikke kunne overføres inkluderte stemmesedler hvor preferansene ikke kunne overføres da alle preferansen var brukt opp.
Uformelle stemmer inkluderte stemmer hvor velgeren ikke tydelig nok hadde oppgitt sin første referanse.
Ugyldige stemmer inkluderte de stemmesedlene som var uleselige eller kansellerte.

 Den andre avstemningen 
I den andre folkeavstemningen var spørsmålstillingen: «Hva er ditt valg som New Zealands flagg» (What is your choice for the New Zealand flag?)

Den andre avstemningen ble innledet 3. mars 2016 og varte i tre uker fram til 24. mars. Velgerne skulle bestemme mellom dagens flagg og det foretrukne flagget fra den første avstemningen.

+ Den andre folkeavstemningen om New Zealands flagg, 2.-24. mars 2016 Alternativ  Stemmer Stemmer  % 30px|border Alternativ 1 (alternativt flagg) 915 008 43,26 30px|border Alternativ 2 (dagens flagg)  56,74 Totalt  100,00 Uformelle stemmer 4 942 0,23 Ugyldige stemmer 4 554 0,21 Totalt avgitte stemmer  100,00 Oppmøte 67,26%
Uformelle stemmer inkluderte stemmer hvor velgeren ikke tydelig nok hadde indikert sin preferanse (f.eks stemt for begge alternativene).
Ugyldige stemmer inkluderte stemmer som var uleselige eller kansellerte.

 Referanser 

 Eksterne lenker 

 Offisiell nettside for avstemningene og de ulike flaggalternativene

Kategori:Folkeavstemninger i 2015
Kategori:Folkeavstemninger i 2016
Kategori:Folkeavstemninger på New Zealand
Kategori:Flagg